Publication: Magyar Közlöny
Issue: MK-2011-22 (Year: 2011, Number: 22)
Era: contemporary
Section: 2011. évi XII. törvény
Paragraph Index: 608

4. cikk Önkéntes segítségnyújtás A Felek – törvényeinek, jogszabályaiknak és más jogi eszközeiknek megfelelően – segítséget nyújtanak egymásnak, amennyiben ezt a vámjogszabályok megfelelő alkalmazása érdekében szükségesnek tartják, különösen akkor, ha az alábbiakra vonatkozó információ birtokába jutnak: – olyan cselekmények, amelyek sértik vagy sérthetik a vámjogszabályokat és amelyek a másik Fél érdeklődésére számot tarthatnak, – az ilyen cselekmények megvalósítása során alkalmazott új eszközök és módszerek, – a tudvalevőleg vámjogszabálysértések tárgyát képező áruk, – olyan természetes vagy jogi személyek, akik tekintetében okkal feltételezhető, hogy a vámjogszabályokat sértő cselekményekben vesznek vagy vettek részt, – olyan szállítóeszközök, amelyek tekintetében okkal feltételezhető, hogy azokat vámjogszabályok megsértésére használták vagy használhatják.

Source: https://magyarkozlony.hu/hivatalos-lapok/5267c0b5f1a368bf690f44380085ad7ee2f5d77b/dokumentumok/00d82f3c382d8b9a45e6f2cd4be9066bbd42f888/letoltes